Vyf van Oekraïne op grens gedood | Maroela Media
Die Russiese weermag het Maandag bevestig dat hulle vyf "saboteurs" doodgemaak het wat van Oekraïne die grens na Rusland oorgesteek het.
Die voorval het naby die dorp Mityakinskaya in die Rostov-streek plaasgevind.
Die Russiese weermag het in 'n verklaring gesê daar was geen ongevalle onder Russiese troepe of grenswagte nie.
Die hoof van Rusland se ondersoekkomitee, Alexander Bastrykin, het 'n bevel uitgereik dat die voorval ondersoek moet word.
Oekraïne ontken daarteenoor dat Russiese magte vyf Oekraïense "saboteurs" wat na bewering die grens oorgesteek het om 'n aanval uit te voer, doodgemaak het. Volgens die land het dit slegs nou die vrese vir 'n algehele oorlog verhoog.
"Nie een van ons soldate het die grens met die Russiese Federasie oorgesteek nie, en nie 'n enkele een is vandag doodgemaak nie," het Anton Gerashchenko, 'n amptenaar by Oekraïne se ministerie van binnelandse sake, gesê.
Rusland se binnelandse veiligheidsdiens (FSB) het ook Maandag gesê 'n granaat wat uit Oekraïne afgevuur is, het 'n waghuis in die Rostov-streek vernietig. Geen beserings is ook hier bevestig nie.
Die suidelike Rostov-streek het verlede week 'n noodtoestand afgekondig oor 'n verwagte toestroming van burgerlikes uit die rebellebeheerde gebiede wie se leiers ontruimingsbevele gegee het.
Maroela Media het vroeër berig Rusland het reeds meer as 150 000 troepe op Oekraïne se grens byeengebring en is klaarblyklik gereed vir 'n algehele aanslag. Die VSA en Engeland dreig intussen met sanksies en militêre optrede teen Rusland, sou hy die land binneval.
Rusland se bewering verlede week dat hy van sy troepe uit die grensgebied met Oekraïne onttrek het, is deur die VSA as vals afgemaak.
Rusland se groot opbou van troepe, missiele en oorlogskepe naby Oekraïne word bestempel as Europa se ergste veiligheidskrisis sedert die Koue Oorlog.
Betogings in Kanada hardhandig beëindig
Geen oorlog onder Trump nie maar nou dat die "adults" weer in beheer is ????
Hulle sou nie kat en muis speel met Trump nie
Putin gaan ddar ingaan en die Weste sal niks doen behalwe om op die kantlyn spreuke te skree nie !!
Die Ukrainians, is seker deesdae van die voorbeeldigste mense op aarde. … mensig selfs onder hoogsgespanne omstandighede sit hulle nie 'n voet verkeerd nie…regtig.
Trump is "n maatjie van Putin.
So wie glo mens nou? Rusland of die Oekraine? Die trant van die artikel wys dat Maroela Media eerder vir Rusland glo volgens die opskrif en inhoud.